open-index/open-wikipedia-markdown huggingface dataset:
Μαρίλου Πάντουα

Η **Μαρίλου Πάντουα**, πλήρες όνομα **Μαρία ντε λα Λουθ Πάντουα**, είναι μεξικανή ακτιβίστρια για τα ανθρώπινα δικαιώματα και γραμματέας για τα φύλα και τα ανθρώπινα δικαιώματα της Εθνικής Ένωσης Οικιακών Εργαζομένων, η οποία είναι μία οργάνωση που στοχεύει στην υπεράσπιση των δικαιωμάτων των οικιακών εργαζομένων στο Μεξικό. Εκεί είναι υπεύθυνη για το πρόγραμμα τοποθέτησης εργαζομένων. Ηγήθηκε της εκστρατείας «Φωνές υπερασπιστών», η οποία δημιούργησε δελτία τύπου και άλλα μέσα ενημέρωσης για να πιέσει τις κυβερνήσεις να ανταποκριθούν στην πανδημία COVID-19 έχοντας κατά νου τα ανθρώπινα δικαιώματα.

## Ακτιβισμός
Η Πάντουα εργάστηκε ως οικιακή βοηθός πριν από την ένταξή της στην Εθνική Ένωση Οικιακών Εργαζομένων και έγινε γραμματέας της ένωσης για τα δικαιώματα φύλου και τα ανθρώπινα δικαιώματα. Επιπλέον, ήταν υπεύθυνη για το πρόγραμμα τοποθέτησης εργαζομένων. Στη συνέχεια έγινε Γενική Γραμματέας της ένωσης, κατευθύνοντας τις προσπάθειές της.

Κατά τη διάρκεια της πανδημίας COVID-19, η Πάντουα επιχείρησε να φέρει στο φως τις προκλήσεις που αντιμετώπιζαν οι οικιακοί εργαζόμενοι και τις αθέμιτες ή επικίνδυνες πρακτικές που εφάρμοσαν οι εργοδότες τους. Μεταξύ των ανησυχιών της ήταν ο προσωπικός προστατευτικός εξοπλισμός για την προστασία από τις χημικές ουσίες που χρησιμοποιούνται για την απολύμανση και τον καθαρισμό, η έλλειψη ασφάλειας στην εργασία, η έκθεση σε άτομα που κινδυνεύουν με COVID-19, η έλλειψη πληρωμένων υπερωριών για τις νέες ευθύνες που σχετίζονται με πανδημία και η νέα δυσκολία για τη φροντίδα των παιδιών που δεν πηγαίνουν πλέον στο σχολείο αυτοπροσώπως.

## Βραβεία
Το 2020, η Πάντουα αναγνωρίστηκε από το Γραφείο της Ύπατης Αρμοστείας των Ηνωμένων Εθνών για τα Ανθρώπινα Δικαιώματα ως Περιφερειακή Ηγέτης για την υπεράσπιση των ανθρωπίνων δικαιωμάτων και ειδικότερα για την εκστρατεία της «Φωνές των υπερασπιστών».

## Παραπομπές

Κατηγορία:Μεξικανοί ακτιβιστές
Φικίλε Εντσανγκάσε

H **Φικίλε Εντσανγκάσε** (δ. 22 Οκτωβρίου 2020) ήταν περιβαλλοντική ακτιβίστρια από τη Νότιο Αφρική.

Η Εντσανγκάσε αντιτάχθηκε στην επέκταση ενός ανθρακωρυχείου που διαχειρίζεται η Tendele Coal κοντά στο Σόμκέλε, στην επαρχία Κουαζούλου - Νατάλ, κοντά στο σπίτι της στο Οφοντβένι. Ήταν ηγετικό μέλος του Κοινοτικού Οργανισμού Περιβαλλοντικής Δικαιοσύνης Mfolozi,  MCEJO, ο οποίος αγωνίστηκε κατά της επέκτασης του ορυχείου κοντά στο Hluhluwe-Imfolozi Game Reserve.

Κάποιοι στην κοινότητα, που παραδοσιακά εξαρτιόταν από την κτηνοτροφία και τη γεωργία, είχαν αγωνιστεί για τη διατήρηση του φυσικού περιβάλλοντος της περιοχής, άλλα, όμως, μέλη της κοινότητας χρειάζονταν εργασία από το ορυχείο και υποστήριζαν την επέκταση, οδηγώντας σε αύξηση των εντάσεων. Τον Απρίλιο, άγνωστοι πυροβόλησαν με 19 σφαίρες κατά του σπιτιού μίας άλλης ακτιβίστριας κατά των ναρκών, της Tholakele Mthethwa.

Οι ντόπιοι κοντά στο ορυχείο είχαν υποστεί εκφοβισμό και απειλές βίας τους μήνες πριν από τη δολοφονία της Εντσανγκάσε. Σύμφωνα με πληροφορίες, άγνωστοι πυροβόλησαν κατά οικογενειών που αρνήθηκαν να απομακρυνθούν από τις προγονικές τους περιοχές. Γύρω στις 6:30 μ.μ. στις 22 Οκτωβρίου 2020, σύμφωνα με την τοπική αστυνομία, τέσσερις άντρες μπήκαν στο σπίτι της Εντσανγκάσε και την σκότωσαν. Ήταν 65 ετών. 

Ο θάνατός της ήταν μέρος μίας αυξανόμενης τάσης δολοφονημένων περιβαλλοντικών ακτιβιστών, καθώς ένας αριθμός ρεκόρ σκοτώθηκε σε όλο τον κόσμο το 2019, σύμφωνα με μία έκθεση του Global Witness του Ιουλίου του 2020.

## Βιβλιογραφικές αναφορές

Κατηγορία:Ακτιβιστές
Ζακλίν Μουτέρε

Η **Ζακλίν Μουτέρε** είναι ακτιβίστρια για τα δικαιώματα των γυναικών στην Κένυα και είναι συνιδρυτής του Grace Agenda, ενός ιδρύματος που παρέχει βοήθεια και συμβουλευτική σε θύματα βιασμού στην Κένυα. Η Μουτέρε είναι επίσης μέλος του Εθνικού Δικτύου Θυμάτων και Επιζώντων, ενός οργανισμού που επιδιώκει να συνεχίσει την ατζέντα αποζημιώσεων της Επιτροπής Αλήθειας, Δικαιοσύνης και Συμφιλίωσης (TJRC).

## Ακτιβισμός
Η Μουτέρε ίδρυσε αρχικά το Grace Agenda το 2010 για να υποστηρίξει τα παιδιά των θυμάτων βιασμού κατά τη διάρκεια της μετεκλογικής βίας στην Κένυα το 2007-2008, αφού και ίδια υπέστη σεξουαλική βία κατά τη διάρκεια των ταραχών. Λίγο μετά τη δημιουργία του ιδρύματος, η Μουτέρε συνειδητοποίησε ότι πολλές από τις μητέρες αυτών των παιδιών χρειάζονταν, επίσης, ένα ασφαλές μέρος για να συζητήσουν το τραύμα τους και ότι παρέχοντας αυτό το σημείο, λιγότερες μητέρες θα μετέδιδαν το τραύμα τους στα παιδιά τους.  Λόγω του χάους που υπήρχε κατά την περίοδο της βίας καθώς και της πρόκλησης για τον εντοπισμό των επιτιθέμενων, αυτή η οργάνωση ήταν αφιερωμένη σε γυναίκες που απέκτησαν παιδιά λόγω τέτοιων περιστατικών.

Η Μουτέρε επικεντρώνεται επίσης στην άσκηση πίεσης προς την κυβέρνηση της Κένυας για να πραγματοποιήσει την υπόσχεσή της να διανείμει αποζημιώσεις αξίας άνω των 100 εκατομμυρίων δολαρίων σε επιζώντες βιασμού κατά τη διάρκεια της αναταραχής 2007-2008. Αυτές οι προσπάθειες περιελάμβαναν μια ειρηνική πορεία για την υποβολή αναφοράς στη Γερουσία της Κένυας για να υπενθυμίσει στα μέλη της τις δεσμεύσεις που ανέλαβαν προς τους επιζώντες βιασμών.

## Παραπομπές


Κατηγορία:Σελίδες με πηγές CS1 στα Γαλλικά (fr)
Κατηγορία:Ακτιβιστές
Μπάι Μπιμπιαόν Λιγκαγιάν Μπιγκάι

Η **Μπάι Μπιμπιαόν Λιγκαγιάν Μπιγκάι** είναι ηγέτης των Λουμάδων και περιβαλλοντολόγος. Είναι η πρώτη και μοναδική γυναίκα αρχηγός στην ιστορία της φυλής Μανόμπο. Είναι υπέρμαχος των δικαιωμάτων των αυτόχθονων πληθυσμών και είναι υπερασπιστής των προγονικών εδαφών των Μανόμπο και της οροσειράς Πάνταρον από το 1994. Η οροσειρά Πάνταρον φιλοξενεί ένα από τα μεγαλύτερα εναπομείναντα παρθένα δάση στις Φιλιππίνες. Η οροσειρά τροφοδοτεί επίσης το νερό των μεγάλων ποταμών στο Μιντανάο, όπως ο ποταμός Μιντανάο, ο ποταμός Πουλάνγκι, ο ποταμός Νταβάο, ο ποταμός Ταγκόλου και οι μεγάλοι παραπόταμοι του ποταμού Αγκουσάν. Στην Μπιγκάι δόθηκε το τιμητικό Μπάι, το οποίο προορίζεται για αξιόλογες γυναίκες του Μιντανάον και το Μπιμπιαόν είναι ο τίτλος της Μπιγκάι ως αρχηγός της φυλής της.

Ήταν μεταξύ των ηγετών που αντιτάχθηκαν σε καταστροφικές επιχειρήσεις υλοτομίας που θα είχαν καταστρέψει τα προγονικά εδάφη των Μανόμπο στο Ταλαϊνγκάντ, Νταβάο ντελ Νόρτε.

Η Μπιγκάι έλαβε το βραβείο *Γκουάντ Ταντάνγκ Σόρα* (*Gawad Tandang Sora*) από το Πανεπιστήμιο των Φιλιππίνων το 2017 για την ηγεσία στον αγώνα των ιθαγενών για τα ανθρώπινα δικαιώματα και την αξιοπρέπεια. Χαιρετίστηκε ως «η Ταντάνγκ Σόρα της υπαίθρου… η Μητέρα των Λουμάδων (*Λουμάντ*) που εμπνέει την επανάσταση του Φιλιππινέζικου λαού για εθνική αυτοδιάθεση και ελευθερία». 

Αναγνωρίστηκε επίσης ως η πιο διακεκριμένη βραβευμένη του 5ου *Gawad Bayani ng Kalikasan* (*Γκουάντ Μπαγιανί ντζ Καλικάσαν*, Βραβείο για τον/την ήρωα/ηρωίδα του περιβάλλοντος) το 2018.

## Βιβλιογραφικές αναφορές

Κατηγορία:Ακτιβιστές
Ευρωπαϊκό Πανεπιστήμιο Σκοπίων

Το **Ευρωπαϊκό Πανεπιστήμιο των Σκοπίων** (σλαβομακεδονικά: *Европски универзитет Скопје*) είναι ιδιωτικό πανεπιστήμιο στη Βόρεια Μακεδονία. Ιδρύθηκε το 2005 και εδρεύει στα Σκόπια.

## Σχολές
Το πανεπιστήμιο έχει τις εξής σχολές:

* Σχολή Οικονομικών
* Σχολή Πληροφορικής
* Νομική Σχολή
* Σχολή Τεχνών και Σχεδίου
* Σχολή Εγκληματολογίας
* Οδοντιατρική Σχολή

## Παραπομπές


## Εξωτερικοί σύνδεσμοι
* 
* FDI Atlas 
* https://www.stat.gov.mk/pdf/2019/2.1.19.27_mk.pdf (PDF). *stat.gov.mk* (στη σλαβομακεδονική γλώσσα). Statistical Office of North Macedonia. Ανακτήθηκε 30 Νοεμβρίου 2019

Κατηγορία:Πανεπιστήμια στη Βόρεια Μακεδονία
Λουίζ Γκλικ

Η **Λουίζ Ελίζαμπεθ Γκλικ** (αγγλικά: *Louise Elisabeth Glück*) (22 Απριλίου 1943- 13 Οκτωβρίου 2023) ήταν Αμερικανίδα ποιήτρια και συγγραφέας. Κέρδισε το Βραβείο Νόμπελ Λογοτεχνίας το 2020, όπου οι κριτές επαίνεσαν την «αλάνθαστη ποιητική της φωνή που με την λιτή ομορφιά κάνει την ατομική ύπαρξη καθολική». Έχει βραβευθεί με Πούλιτζερ, Εθνικό Μετάλλιο Ανθρωπιστικών Επιστημών, Εθνικό Βραβείο Βιβλίων, Εθνικό Βραβείο Συνδέσμου Κριτικών του Βιβλίου και Βραβείο Μπόλινγκεν. 

Γεννήθηκε στην Νέα Υόρκη και μεγάλωσε στο Λονγκ Άιλαντ. Άρχισε να υποφέρει από νευρική ανορεξία στο λύκειο και αργότερα ξεπέρασε την ασθένεια. Σπούδασε στο κολέγιο Σάρα Λόρενς και το πανεπιστήμιο Κολούμπια αλλά δεν έλαβε πτυχίο. Πέρα από την συγγραφή, δίδαξε ποίηση σε διάφορα ακαδημαϊκά ιδρύματα. 

Συχνά περιγράφεται ως αυτοβιογραφική συγγραφέας. Το έργο της είναι γνωστό για τη συναισθηματική της εντονότητα και για τη συχνή επαφή με τη μυθολογία ή τη φυσική εικόνα για να διαμεσολαβήσει με τις προσωπικές εμπειρίες και τη σύγχρονη ζωή. Θεματικά τα ποιήματα της έχουν περιγράψει στοιχεία του τραύματος, της επιθυμίας και της φύσης. Για να το κάνει, έχει γίνει γνωστή για της εκφράσεις λύπης και απομόνωσης. Οι μελετητές έχουν επικεντρωθεί στην κατασκευή των ποιητικών προσώπων και της σχέσης που κάνει στα ποιήματα της, ανάμεσα στην αυτοβιογραφία και τον κλασσικό μύθο. 

Ήταν καθηγήτρια Άσκησης Ποίησης στην έδρα Frederick Iseman στο πανεπιστήμιο Γέιλ. Ζει στο Κέιμπριτζ της Μασαχουσέτης.

Απεβίωσε από καρκίνο στις 13 Οκτωβρίου 2023 σε ηλικία 80 ετών

## Παραπομπές


## Εξωτερικοί σύνδεσμοι

* Louise Glück Διαδικτυακές πηγές από τη Βιβλιοθήκη του Κογκρέσου
* . Yale Collection of American Literature, Beinecke Rare Book and Manuscript Library.

Κατηγορία:Αμερικανίδες συγγραφείς
Κατηγορία:Αμερικανίδες ποιήτριες
Κατηγορία:Εβραίοι συγγραφείς
Κατηγορία:Εβραίοι ποιητές
Κατηγορία:Νικητές του Βραβείου Πούλιτζερ για ποίηση
Κατηγορία:Αμερικανοί νομπελίστες
Κατηγορία:Εβραίοι νομπελίστες
Κατηγορία:Βραβευμένοι με Νόμπελ Λογοτεχνίας
Βικτώρια Καρλόττα του Άνχαλτ-Τσάιτς-Χόυμ

Η **Βικτωρία Καρλόττα** (γερμ. *Viktoria Charlotte von Anhalt-Bernburg-Schaumburg-Hoym*, 25 Σεπτεμβρίου 1715 &#x2013; 4 Φεβρουαρίου 1772) από τον Οίκο των Ασκάνια ήταν κόρη του Πρίγκιπα του Άνχαλτ-Μπέρνμπουργκ-Σάουμπουργκ-Χόυμ και με τον γάμο της έγινε μαργραβίνη του Βρανδεμβούργου-Μπαϊρόυτ.

## Βιογραφία
Ήταν η πρώτη και μόνη (επιζήσασα) κόρη του Βίκτωρα Α΄ του Άνχαλτ-Μπέρνμπουργκ-Σάουμπουργκ-Χόυμ (1693 - 1772) από τον πρώτο γάμο του με την Καρλόττα Λουίζα (1680 - 1739), κόρη του Γουλιέλμου Μαυρικίου του Ίζενμπουργκ-Μπύντινγκεν-Μπίρσταϊν.

Στις 26 Απριλίου 1732 παντρεύτηκε τον Φρειδερίκο Χριστιανό, μετέπειτα Mαργράβο του Βρανδεμβούργου-Μπαϊρόιτ (1708-1769) στο Σάουμπουργκ. Μετά τον γάμο, το ζευγάρι μετακόμισε στο Νέο Κάστρο στο Νόιστατ επί του Άις (*Neustadt an der Aisch*) κατόπιν αιτήματος του Γεωργίου Φρειδερίκου Καρόλου, αδελφού τού Φρειδερίκου Καρρόλου. 

Ο γάμος τελείωσε με διαζύγιο το 1764, ένα έτος αφότου ο Φρειδερίκος Χριστιανός διαδέχθηκε τον αδελφό του ως μαργράβος του Βρανδεμβούργου-Μπαϊρόυτ. Το ζεύγος είχε ήδη ζήσει ξεχωριστά από το 1739, επειδή ο Φρειδερίκος Χριστιανός ήταν πολύ ζηλότυπος.  Η Βικτωρία Καρλόττα πέρασε τα τελευταία χρόνια της ζωής της σε ταπεινές συνθήκες στο Χάλλε.

Απεβίωσε το 1772 και τάφηκε στην Κρύπτη του Μελάνδρου στο Χόλτσαπελ.

## Οικογένεια
Παντρεύτηκε το 1732 τον Φρειδερίκο Χριστιανό του Βρανδεμβούργου-Μπαϊρόυτ, και είχε τέκνα:
* Χριστιανή Σοφία Καρλόττα (1733 - 1757), παντρεύτηκε τον Ερνέστο Φρειδερίκο Γ΄ της Σαξονίας-Χίλντμπουγκχαουζεν (1727 - 1780).
* Σοφία Μαγδαληνή (12 Ιανουαρίου - 23 Ιουλίου 1737).

## Υποσημειώσεις


## Βιβλιογραφικές αναφορές
* Philipp Ernst Bertram, Johann C. Krause: *Geschichte des Hauses und Fürstenthums Anhalt: Fortsetzung*, τόμος. 2, σελ. 643 κ.λ.π.

Κατηγορία:Μαργραβίνες του Βρανδεμβούργου-Μπαϊρόιτ
Κατηγορία:Οίκος των Ασκάνια
Στροφή Ροδόπης

Η **Στροφή** είναι πεδινό χωριό της Θράκης στην Περιφερειακή Ενότητα Ροδόπης.

## Γεωγραφία - ιστορία
Η Στροφή βρίσκεται στα ανατολικά όρια με την Περιφερειακή Ενότητα Έβρου, στην βορειοανατολική άκρη του κάμπου της Κομοτηνής και τους νότιους πρόποδες της οροσειράς της Ανατολικής Ροδόπης  σε υψόμετρο 250 μέτρων. Απέχει 16 χιλιόμετρα Α.-ΝΑ. από την Φιλλύρα (έδρα του δήμου) και 39 χιλιόμετρα Α. από την Κομοτηνή. Στα βόρεια του χωριού περνάει ο Λίσσος ποταμός και στην ίδια κατεύθυνση υπάρχει φυσική πηγή νερού που οι κάτοικοί πιστεύουν ότι έχει θεραπευτικές ιδιότητες. 

Ως ξεχωριστός οικισμός αναφέρεται επίσημα, μετά την απελευθέρωση, το 1924 στο ΦΕΚ 194Α - 14/08/1924 να προσαρτάται στην τότε κοινότητα Αρριανών. Σύμφωνα με το Πρόγραμμα «Καλλικράτης» αποτελεί την τοπική κοινότητα Στροφής που υπάγεται στη δημοτική κοινότητα Αρριανών του Δήμου Αρριανών και σύμφωνα με την απογραφή 2021 έχει πληθυσμό 331 κατοίκους. Οι απογραφές πληθυσμού μετά τον Β' Παγκόσμιο Πόλεμο είναι:

## Παραπομπές


Κατηγορία:Χωριά της περιφερειακής ενότητας Ροδόπης
Κατηγορία:Δήμος Αρριανών
Δημοτική Ενότητα Κάρλας

Η **Δημοτική Ενότητα Κάρλας** είναι μία από τις 3 Δημοτικές Ενότητες, του Δήμου Ρήγα Φεραίου, στην Περιφερειακή Ενότητα Μαγνησίας. Δημιουργήθηκε το 2011, με το Πρόγραμμα «Καλλικράτης» και αποτελούσε από το 1999 μέχρι το 2010, με το Σχέδιο «Καποδίστριας», το Δήμο Κάρλας. 

## Γεωγραφικά στοιχεία
Η Δημοτική Ενότητα Κάρλας (πρώην Δήμος Κάρλας) έχει έκταση 223,591 τ.χλμ. (το 8,2% της συνολικής έκτασης του Νομού Μαγνησίας) και σύμφωνα με την Απογραφή του 2011, έχει 4.603 κατοίκους.

## Διοικητική διαίρεση

## Παραπομπές


## Χάρτης


Κατηγορία:Δημοτικές Ενότητες της Ελλάδας
Κατηγορία:Περιφερειακή ενότητα Μαγνησίας
Κατηγορία:Δήμοι της περιφερειακής ενότητας Μαγνησίας
Κατηγορία:Δήμος Ρήγα Φεραίου
Ιωακείμ του Τσόλερν

Ο **Ιωακείμ**, γερμ.: Joachim von Hohenzollern (21 Ιουνίου 1554, στο Ζιγκμαρίνγκεν - 7 Ιουλίου 1587, στο Κελν) από τον Οίκο των Χοεντσόλερν-Σουαβίας ήταν ένας τιτουλάριος κόμης του Χόεντσολερν.

## Βιογραφία
Ο Ιωακείμ ήταν ο τέταρτος (επιζών) γιος του Καρόλου Α΄ κόμη του Χοεντσόλερν (1516–1576) από τον γάμο του με την Άννα (1512–1579), κόρη του Ερνέστου μαργράβου του Μπάντεν-Ντούρλαχ.

Ως μικρότερος γιος προοριζόταν να σταδιοδρομήσει ως κληρικός, συνήθως ως ιερέας. Προκειμένου να το αποφύγει, ο Ιωακείμ μεταστράφηκε στη Λουθηρανική πίστη. Ήταν το μόνο μέλος του Σουαβικού κλάδου του Οίκου των Χόεντσολερν που το έκανε. Έφυγε από τους Καθολικούς συγγενείς του και μετακόμισε στην Προτεσταντική Αυλή του εκλέκτορα του Βρανδεμβούργου στο Βερολίνο.

Ο Ιωακείμ απεβίωσε στις 7 Ιουλίου 1587 και τάφηκε στον καθεδρικό ναό του Βερολίνου.

## Οικογένεια
Στις 6 Ιουλίου 1578 στη Λόχρα νυμφεύτηκε την Άννα (π. 1620), κόρη του κόμη Βόλκμαρ-Βολφ κόμη του Χόχνσταϊν και είχε τέκνο:
* Ιωάννης-Γεώργιος 1580–1622, κόμης του Χόεντσολερν, κύριος του Κένιγκσμπεργκ-Κύναου. Νυμφεύτηκε πρώτα το 1606 με την Ελεονώρα βαρόνη του Πρόμνιτς (1576–1611) και μετά το 1613 με την Αικατερίνη Μπέρκα βαρόνη του Ντούμπα και Λάιπα (απεβ. 1633).

## Παραπομπές


## Βιβλιογραφικές αναφορές
* Gustav Schilling: *Geschichte des Hauses Hohenzollern, in genealogisch fortlaufenden Biographien aller seiner Regenten von den ältesten bis auf die neuesten Zeiten, nach Urkunden und andernuthentenchen Quellen*, F. Fleischer, 1843, σ.&nbsp;72

## Εξωτερικοί σύνδεσμοι
* http://www.hohenzollern-home.com/hbisn.htm

Κατηγορία:Οίκος των Χοεντσόλερν
Χρυσούλα Χρήστου

Η **Χρυσούλα Χρήστου** είναι Ελληνίδα ηθοποιός, σκηνοθέτης, ραδιοφωνική παραγωγός και φωτογράφος. Είναι μια δημόσια προσωπικότητα στην ελληνική πολιτιστική και πολιτική σκηνή.

## Βιογραφία
Η Χρήστου γεννήθηκε στη Λάρισα το 1962. Σπούδασε φωτογραφία στη σχολή ΑΚΤΟ στην Αθήνα και στη συνέχεια μετακόμισε στη Θεσσαλονίκη όπου σπούδασε στη δραματική Σχολή της Μαίρης Βογιατζή Τράγκα. Σπούδασε χορό και σόλο τραγούδι στο Σύγχρονο Ωδείο Θεσσαλονίκης. Έχει παίξει και σκηνοθετήσει πολλά θεατρικά έργα στην Ελλάδα, ενώ έχει παρουσιάσει διάφορα βιβλία Ελλήνων συγγραφέων. Η τελευταία της παράσταση έλαβε χώρα στη Λάρισα το 2015.

## Εργασία

### Παραστάσεις
* 2014: Κούκλες (σκηνοθέτρια και ηθοποιός)
* 2010: Πάθη στο κόκκινο (Παραγωγός, σκηνοθέτρια και ηθοποιός
* 2010: 19 Γυναίκες σε μία φωνή (Ηθοποιός, τραγουδίστρια)
* 2011, 2013: Μαύρα Τριαντάφυλλα

### Ραδιόφωνο
Η Χρήστου είναι η παραγωγός της εβδομαδιαίας ραδιοφωνικής εκπομπής Μουσικές Ιστορίες στο Δημοτικό Ραδιόφωνο Λάρισας.  

## Παραπομπές


Κατηγορία:Ελληνίδες ηθοποιοί
Εθνικό Πάρκο Κιλιμάντζαρο

Το **Εθνικό Πάρκο Κιλιμάντζαρο** είναι ένα εθνικό πάρκο στην Τανζανία, που βρίσκεται 300 χλμ. νότια του Ισημερινού και στην περιοχή του Κιλιμάντζαρο της Τανζανίας. Το πάρκο είναι κοντά στην περιοχή Μόσι και περιλαμβάνει όλο το βουνό Κιλιμάντζαρο πάνω από την δάσος και τη γύρω περιοχή. Καλύπτει μια έκταση 1.688 τετραγωνικών χλμ. (652 τετραγωνικά μίλια) και έχει 2°50'–3°10'S γεωγραφικό πλάτος, 37°10'–37°40'E γεωγραφικό μήκος. Το πάρκο διοικείται από την Εθνική Αρχή Πάρκων της Τανζανίας (TANAPA). Ιδρύθηκε ως εθνικό πάρκο το 1973 και ανακηρύχθηκε μνημείο παγκόσμιας πολιτιστικής κληρονομιάς από την UNESCO το 1987 και φυσικό θαύμα της Αφρικής το 2013.

Το 2013 το πάρκο είχε έσοδα $51 εκατ. Είναι το δεύτερο μεγαλύτερο εθνικό πάρκο της Τανζανίας και το οικονομικό έτος 2012-13 δημιούργησε πλεόνασμα. (Η ευρύτερη περιοχή Νγκορονγκόρο δεν θεωρείται εθνικό πάρκο) Η Εθνική Αρχή Πάρκων της Τανζανίας ανέφερε ότι το πάρκο κατέγραψε 58.460 τουρίστες το οικονομικό έτος 2012-13, εκ των οποίων οι 54.584 ήταν αλλοδαποί. Από τους 57.456 τουρίστες το οικονομικό έτος 2011-12, οι 16.425 έκαναν πεζοπορία στο βουνό, όπως αναφέρεται στο Σχέδιο Διαχείρισης του Πάρκου.

## Ιστορία
μικρογραφία|Σημάδια περιπατητών στο Εθνικό Πάρκο Κιλιμάντζαρο
Στις αρχές του 20ού αιώνα, το όρος Κιλιμάντζαρο και τα γειτονικά δάση ανακηρύχθηκαν προστατευόμενη περιοχή από τη γερμανική κυβέρνηση. Το 1921 ανακηρύχθηκαν δασική προστατευόμενη περιοχή. Το 1973 το βουνό πάνω από το δάσος (περίπου 2.700 μέτρα, 8.900 πόδια) επανακηρύχθηκε εθνικό πάρκο. Το πάρκο κηρύχθηκε Μνημείο Παγκόσμιας Κληρονομιάς από την Εκπαιδευτική Επιστημονική και Πολιτιστική Οργάνωση των Ηνωμένων Εθνών το 1987. Το 1985 το πάρκο επεκτάθηκε ώστε να συμπεριλάβει ολόκληρο το δάσος πάνω στο βουνό, το οποίο αποτελούσε μέρος του δασικού καταφυγίου του Κιλιμάντζαρο.

## Παραπομπές


## Πηγές
* Kilimanjaro National Park World Heritage Site, Tanzania National Parks
* Wings of Kili : Paragliding from Arica's highest peak
* Kilimanjaro National Park, World Heritage Center, United Nations Educational, Scientific and Cultural Organization
* Ghazali Musa; James Higham; Anna Thompson-Carr, eds. (5 Ιουνίου 2015). Mountaineering TourismRoutledge.
* Ian Christie; Eneida Fernandes; Hannah Messerli; Louise Twining-Ward (2014). Tourism in Africa: Harnessing Tourism for Growth and Improved Livelihoods World Bank Publications.

## Εξωτερικοί σύνδεσμοι

* Kilimanjaro National Park UNESCO property on google arts and culture

Κατηγορία:Ισημερινός
Κατηγορία:Περιβάλλον της Τανζανίας
Εκκλησία του Ούρνες Στάβε

Η **Εκκλησία του Ούρνες Στάβε** (νορβηγικά: Urnes stavkyrkje) είναι μια πετρόκτιστη εκκλησία του 12ου αιώνα στην περιοχή Ούρνες του δήμου Luster στην κομητεία Vestland της Νορβηγίας. Η εκκλησία βρίσκεται στην ανατολική πλευρά των νορβηγικών φιόρδ, ακριβώς απέναντι από το χωριό Solvorn και περίπου 5 χλμ (3,1 μίλια) ανατολικά του χωριού Hafslo. Είναι μια από τις παλαιότερες πετρόκτιστες εκκλησίες στη Νορβηγία ενώ τμήματα της ξύλινης κατασκευής χρονολογούνται από το δεύτερο μισό του 11ου αιώνα. Χτίστηκε κατά τη δομή της βασιλικής εκκλησίας, εμπνευσμένη από τους μεσαιωνικούς χριστιανικούς ναούς, με κυλινδρικές στήλες και ημικυκλικές καμάρες στο εσωτερικό. Η διακόσμηση των εσωτερικών στηλών και στο εξωτερικό της εκκλησίας ενσωματώνει τα στοιχεία του μετασχηματισμού, της αφομοίωσης και της υιοθέτησης του πολιτισμού των Βίκινγκ. Η βόρεια πύλη της εκκλησίας χαρακτηρίζεται από το ύφος της πόλης Ούρνες, το οποίο περιέχει διακοσμητικά στοιχεία από τη νορβηγική μυθολογία και χρονολογείται τον 12ο αιώνα.

Ο ναός αυτός είναι ιδιοκτησία της Fortidsminneforeningen (Εταιρεία για τη Διατήρηση των Νορβηγικών Αρχαίων Μνημείων) από το 1881. Το 1979 ο ναός Ούρνες Στάβε μπήκε στη Λίστα με τα Μνημεία Παγκόσμιας Κληρονομιάς της UNESCO.

## Φωτογραφίες

### Κτίριο

File:Urnes stave church, Dahl.jpg|Drawing by Johan Christian Dahl
File:Urnes Stave Church 2.jpg|Front view of the church
File:Stave church Urnes - panorama HDR.jpg|Exterior view of the church site
File:Urnes Stave Church-107982.jpg|view of church and fjord
File:Urnes Stave Church-107972.jpg|view of church and mountain


### Ανάγλυφες παραστάσεις

File:La pared original de la Urnes stavkyrkje (I).jpg|Carvings on door jambs and a wall plank of the north wall
File:Urnesportalen.jpg|North door with carved doorjambs
File:Detalle de la Urnes stavkyrkje (V).jpg|Right doorjamb of the north door
File:Detalle de la Urnes stavkyrkje (III).jpg|Lintel of the north door
File:Detalle de la Urnes stavkyrkje (II).jpg|Detail of carving on the left jamb of the north door
File:Detalle de la Urnes stavkyrkje (I).jpg|Detail of carving on left jamb of north door


### Εσωτερικό του ναού

File:Urnes pilgrim.jpg|Pilgrim at a capital on top of a stave
File:Urnesmadonnaen1.jpg|Figure of the Madonna
File:Urnes kapitel.jpg|Centaur on the capital of a stave or column
File:Urnes stavkyrkje interioer Wilse.jpeg|Interior view of the church, 1937


## Λογοτεχνία
* Krogh, Knud J. (2011): *Urnesstilens kirke – Forgængeren for den nuværende kirke på Urnes*. Oslo. 

## Παραπομπές

:*This article is based on a translation of the [[:no:Urnes stavkyrkje|corresponding article]] from the Norwegian Wikipedia, retrieved on 14 April 2005 and updated on 15 October 2005.*

## Εξωτερικοί σύνδεσμοι
* 
* Urnes stave church in Stavkirke.info – στα νορβηγικά
* Urnes stave church in Fortidsminneforeningen – στα νορβηγικά
* Fortidsminneforeningens stave church pages – στα νορβηγικά (υπάρχουν σελίδες στα αγγλικά και τα γερμανικά)
* Περιγραφή και φωτογραφίες από τον ναό Ούρνες Στάβε – στα ολλανδικά

Κατηγορία:Εκκλησίες στη Νορβηγία
Μαγδαληνή του Βρανδεμβούργου, κόμισσα του Χοεντσόλερν

Η **Μαγδαληνή**, γερμ.: Magdalene von Brandenburg von Hohenzollern (1460 στην Ταγγερμίνδη &#x2013; 17 Ιουνίου 1496 στο Κάστρο Χοεντσόλερν) από τον Οίκο των Χοεντσόλερν ήταν κόρη του μαργράβου του Βρανδεμβούργου και με τον γάμο της έγινε δούκισσα του Χοεντσόλερν.

## Βιογραφία
Ήταν το μόνο τέκνο του Φρειδερίκου Γ¨ μαργράβου του Βρανδεμβούργου-Άλτμαρκ (1424–1463) από το γάμο του με τον Αγνή (1436–1512), κόρη του Μπάρνιμ Η΄ δούκα της Πομερανίας.

Παντρεύτηκε στις 17 Ιουνίου 1482 στο παλάτι της πόλης του Βερολίνου με τον Άιτελ-Φρειδερίκο Β΄ κόμη του Χοεντσόλερν (1452-1512). Αυτός ο γάμος αποτέλεσε μια σημαντική σύνδεση για τον Οίκο των Χοεντσόλερν, καθώς ενίσχυσε τον δεσμό μεταξύ του πλάγιου κλάδου της Σουαβίας και του κύριου (του Βρανδεμβούργου). Η Μαγδαληνή έγινε πρόγονος των κάδων Χοεντσόλερν-Χέχινγκεν και Χοεντσόλερν-Ζιγκμαρίνγκεν.

Η Mαγδαληνή απεβίωσε το 1496 και τάφηκε στην καθεδρική εκκλησία του Αγ. Ιακώβου στο Χέτσινγκεν. Μία επιτύμβια πλάκα δίπλα στον υψηλό βωμό, πιθανότατα γλυπτό του Πέτερ Βίσερ του Πρεσβύτερου, δείχνει τη Μαγδαληνή και τον σύζυγό της με μία παραδοσιακή γερμανική φορεσιά, με ένα μετάλλιο του Τάγματος της Παναγίας του Κύκνου γύρω από τον λαιμό της και ένα σκυλί στα πόδια της (σύμβολο της γυναικείας πίστης).  Η επιτύμβια πλάκα θεωρείται ένα σημαντικό έργο τέχνης στο Χέτσινγκεν. 

## Οικογένεια
Παντρεύτηκε τον Άιτελ-Φρειδερίκο Β΄ των Χοεντσόλερν-Σουαβίας κόμη του Χοεντσόλερν:
* Φραγκίσκος-Βόλφγκανγκ 1483/84-1517, νυμφεύτηκε π.1503 με τη Ροζίνε, κόρη του μαργράβου του Μπάντεν (1487-1554).
* Βάντελμπερτα {π.1484-1551, παντρεύτηκε το 1507 με τον Αλβέρτο Γ΄ κόμη του Χόενλοε-Βάικερσχαϊμ (απεβ. 1551).
* Ιωακείμ 1485/86-1538, νυμφεύτηκε το 1513 με την Αναστασία του Στόφελν (απεβ. 1530).
* Μαρία-Σαλώμη 1488–1548, παντρεύτηκε το 1507 με τον Λουδοβίκο ΙΕ΄ κόμη του Έτινγκεν (απεβ. 1557).
* Άιτελ-Φρειδερίκος Γ΄ 1494–1525, μάργραβος του Βρανδεμβούργου, νυμφεύτηκε την Ιωάννα του Βίτχεμ (απεβ. 1544).
* Άννα 1496–1530, έγινε μοναχή.

## Πρόγονοι

## Βιβλιογραφικές αναφορές
* Ottmar F. Schönhuth: *Die Burgen, Klöster, Kirchen und Kapellen Württembergs und der Preußisch-Hohenzollern'schen Landestheile mit ihren Geschichten, Sagen und Märchen*, Fischhaber, 1860, σελ.&nbsp;305 κ.λ.π.
* *Nachrichten über die Königliche Stammburg Hohenzollern*, με 1 λιθογραφικό χάρτη και 8 ξυλογραφίες, Duncker, 1863, σελ.&nbsp;46 ( Διαδικτυακά )
* Paul Theodor Marck: *Der Gräflich Fürstlich Königliche Stamm der Hohenzollern*, G. Egersdorff, 1849, σελ.&nbsp;49

## Παραπομπές


Κατηγορία:Οίκος των Χοεντσόλερν
Κατηγορία:Γερμανίδες κόμισσες
Εθνικό Πάρκο Ηφαιστείων της Χαβάης

Το **Εθνικό Πάρκο Ηφαιστείων της Χαβάης** είναι εθνικό πάρκο που βρίσκεται στην πολιτεία της Χαβάης στις ΗΠΑ, στο νησί της Χαβάης. Το πάρκο περιλαμβάνει δυο ενεργά ηφαίστεια: το Κιλαουέα, ένα από τα πιο ενεργά ηφαίστεια στον κόσμο, και το Μάουνα Λόα που είναι το μεγαλύτερο σε μέγεθος ηφαίστειο στον κόσμο. Το πάρκο προσφέρει στους επιστήμονες μια πρώτη εικόνα για την ανάπτυξη των νησιών στην Χαβάη και πρόσβαση για την διεξαγωγή έρευνας πάνω στην ηφαιστειολογία. Για τους επισκέπτες, το πάρκο προσφέρει ηφαιστειακά τοπία, σπάνια χλωρίδα και πανίδα αλλά και μοναδική θέα στον παραδοσιακό πολιτισμό της Χαβάης ο οποίος συνδέεται με αυτά τα τοπία.

Ιδρύθηκε την 1η Αυγούστου 1916 ως Εθνικό Πάρκο της Χαβάης, το οποίο αργότερα χωρίστηκε στο Εθνικό Πάρκο Ηφαιστείων και στο Εθνικό Πάρκο Χαλεάκαλα. Αναγνωρίζοντας τις εξαιρετικές φυσικές ομορφιές, το Εθνικό Πάρκο Ηφαιστείων της Χαβάης μπήκε το 1987 στην λίστα με τα Μνημεία Παγκόσμιας Κληρονομιάς. Το 2012 το πάρκο απεικονίστηκε στην 14η θέση στην σειρά βιβλίων *America the Beautiful Quarters*.

Στις 11 Μαΐου 2018, το πάρκο έκλεισε για το κοινό στην κορυφή του ηφαιστείου Κιλαουέα, λόγω εκρήξεων τέφρας, ζημιών στο οδικό δίκτυο και σεισμών. Τμήματα του πάρκου άνοιξαν ξανά για το κοινό στις 22 Σεπτεμβρίου 2018. Από το 2020, το μεγαλύτερο μέρος του πάρκου είναι ανοιχτό. Ωστόσο ορισμένα τμήματα του δρόμου και των μονοπατιών, καθώς και το παρατηρητήριο του ηφαιστείου, παραμένουν ακόμα κλειστά για τους επισκέπτες.

## Παραπομπές


## Εξωτερικοί σύνδεσμοι
*
*
*Volcano Gallery: Hawaii Volcanoes National Park - Local Info Photo Gallery, Volcano Live Cam, Eruption Update and General Park Information.

Ηφαιστειων
Κατηγορία:Μνημεία Παγκόσμιας Κληρονομιάς στις Ηνωμένες Πολιτείες
Κατηγορία:Χαβάη
Κίντερνταϊκ

Το **Κίντερνταϊκ** (ολλανδικά: Kinderdijk) είναι ένα χωριό του δήμου Μόλενλαντεν, στην επαρχία Νότιας Ολλανδίας, στις Κάτω Χώρες. Βρίσκεται περίπου 15 χλμ. (9 μίλια) ανατολικά του Ρότερνταμ. Βρίσκεται στο πόλντερ Αλμπλάσερβορ, στην συμβολή των ποταμών Λεκ και Νορντ. Για την αποστράγγιση του πόλντερ, κατασκευάστηκε το 1740 ένα σύστημα από 19 ανεμόμυλους. Αυτό το σύστημα αποτελεί την μεγαλύτερη μαζική συγκέντρωση παλαιών ανεμόμυλων στις Κάτω Χώρες. Οι ανεμόμυλοι του Κίντερνταϊκ είναι ένα από τα πιο γνωστά και δημοφιλή ολλανδικά αξιοθέατα. Το 1997 μπήκε στην λίστα με τα Μνημεία Παγκόσμιας Κληρονομιάς της UNESCO.

## Φωτογραφίες

## Πηγές
* Griffis, William Elliot. *The Cat and the Cradle* in *Dutch Fairy Tales For Young Folks.* New York: Thomas Y. Crowell Co., 1918. (English). Available online by SurLaLane Fairy Tales . File retrieved 9-12-2007.
* Meder, Theo. *[https://web.archive.org/web/20141101165613/http://members.chello.nl/m.jong9/map12/hansbrinker.html Dutch folk narrative]*. Meertens Instituut, Amsterdam. File retrieved 9-12-2007.
* World Heritage List: Mill Network at Kinderdijk-Elshout

## Παραπομπές

## Εξωτερικοί σύνδεσμοι

* 
* Kinderdijk Foundation
* kinderdijk.nl
* Pictures of Kinderdijk
* Spherical Panorama of Kinderdijk at Sunset 
* Photos from Kinderdijk 2011 October
* Visit site in 3600 panophotography

Κατηγορία:Χωριά της Ευρώπης
Κατηγορία:Νότια Ολλανδία
Κατηγορία:Μνημεία Παγκόσμιας Κληρονομιάς στην Ευρώπη
Αλεχάντρα Ρόμπλες Χιλ

H **Αλεχάντρα Ρόμπλες Χιλ** (*Alejandra Robles Gil*, γεννημένη ως Αλεχάντρα Ρόμπλες Χιλ Πέρες *Alejandra Robles Gil Pérez*, 7 Φεβρουαρίου 1989 -) είναι Μεξικανή ηθοποιός.

## Φιλμογραφία
**[[Κανόνες αγάπης|Porque el amor manda]]* - 2013, ως Αλεχάντρα (4 επεισόδια)
**[[Αδάμαστη καρδιά|Corazón indomable]]* - 2013, ως Λις Φαλκόν (10 επεισόδια)
**[[Η Γάτα|La Gata]]* - 2014, ως Ινές Ολέα Πέρες (76 επεισόδια)
**Como dice el dicho* - 2014/15, ως Ρεμπέκα/Ιρένε (2 επεισόδια)
**Que te perdone Dios* - 2015, ως Τεοντόρα (62 επεισόδια)
**[[Απλά Μαρία|Simplemente María]]* - 2016, ως Λουσία Αρέντι Ριβαπαλάσιο
**Por siempre Joan Sebastian* - 2016, ως Αντρέα Φιγκερόα (4 επεισόδια)
**Sin rastro de ti* - 2016, ως Έρικα Σαντιγιάνα (16 επεισόδια)
**La hora de Salvador Romero* - 2017, ως Νατάλια (ταινία) 
**La jefa del campeón* - 2018, ως Φαμπιόλα Μπράβο Μεντσάκα (59 επεισόδια)
**Las Buchonas* - 2018/19, ως Ταμπάτα
**[[Ο Δράκος: Η επιστροφή ενός πολεμιστή (τηλεοπτική σειρά)|El Dragón: Return of a Warrior]]* - 2019, ως Λουσία (γκεστ εμφάνιση)
**	Imperio de mentiras* - 2020/21, ως Μαρία Χοσέ Καντού

## Βραβεία & υποψηφιότητες
;Βραβεία TVyNovelas 

## Παραπομπές


## Εξωτερικοί Σύνδεσμοι

* 
* 
* 

Κατηγορία:Μεξικανές ηθοποιοί τηλεόρασης
Ρία Αντωνίου

Η **Γρηγορία "Ρία" Αντωνίου** (γενν. Αθήνα, 14 Ιουλίου 1988) είναι Ελληνίδα μοντέλο, εστεμμένη ως Β' Σταρ Ελλάς 2008, παρουσιάστρια, τραγουδίστρια και ηθοποιός. Πλέον ζει στην Ιταλία.

## Βιογραφία
Όντας μισή Πελοποννήσια, συμμετείχε και κέρδισε στα καλλιστεία Μις Πελοπόννησος 2007. Έπειτα, εκπροσώπησε την Ελλάδα στο διεθνή διαγωνισμό Model of the World και κατετάγη δεύτερη φιναλίστ. Το 2008, εξελέγη Β' Σταρ Ελλάς στα καλλιστεία του ΑΝΤ1 και ύστερα εκπροσώπησε την Ελλάδα στο διαγωνισμό Μiss Earth στις 9 Νοεμβρίου 2008, στο Άνχελες των Φιλιππίνων. Έχει φωτογραφηθεί για τα περιοδικά Playboy, Esquire και Nitro.  

Από τις 7 Ιανουαρίου 2012 έως τις 17 Μαρτίου 2012 συμμετείχε στον 8ο κύκλο του Ballando con le Stelle, δηλαδή την ιταλική εκδοχή του Dancing with the Stars που παρουσιάστηκε από τους Μίλι Καρλούτσι και Πάολο Μπέλι και προβλήθηκε από το Rai 1. Η Αντωνίου ήταν ζευγάρι με τον Ραϊμόντο Τοντάρο, όπου τερμάτισαν τρίτοι. 

Από τις 24 Μαρτίου έως τις 7 Απριλίου 2012 παρουσίασε μαζί με τους Καρλούτσι και Μπέλι το Ballando con te, ένα πρόγραμμα χορού του Rai 1. Στις 8 Δεκεμβρίου 2012, παρουσίασε τα βραβεία μόδας The Look of the Year με τον Νίνο Γκρατσιάνο Λούκα. Μαζί με τους Μάσιμο Μπόλντι και Μαξ Τορτόρα, συμμετείχαν στην ταινία La coppia dei campioni σε σκηνοθεσία του Τζούλιο Μπάσε τον Απρίλιο του 2016. Το φθινόπωρο του 2016, έγινε η νέα πριμαντόνα (συνοδευόμενη από τέσσερις χορεύτριες) της 18ης έκδοσης, παρουσιαζόμενη από τους Λούκα Μπιζάρι και Πάολο Κεσίσογκλου, του κωμικού προγράμματος Colorado του Italia 1. Στο ίδιο κανάλι αποτέλεσε μόνιμη σχολιάστρια στην αθλητική εκπομπή Tiki Taka - Il calcio è il nostro gioco από τον Σεπτέμβριο του 2013 μέχρι τον Αύγουστο του 2018, την οποία παρουσιάζει ο Πιερλουίτζι Πάρντο με την Μελίσσα Σάτα και άλλους.

Τον Νοέμβριο του 2016, συμμετείχε στην ταινία Non si ruba a casa dei ladri, σε σκηνοθεσία Κάρλο Βαντσίνα. Η Αντωνίου φωτογραφήθηκε ολόγυμνη τον Αύγουστο του 2017 για το γυμνό ημερολόγιο του περιοδικού For Men το 2018. Η Αντωνίου στο τέλος του 2017 ανακοινώθηκε ως το "πιο σέξι ελληνικό μοντέλο" για το 2017 από το περιοδικό Καυτό, έναντι 143 υποψηφίων. Στην σεζόν 2017-2018 συμμετείχε στην Sbandati, μια τηλεοπτική εκπομπή του Rai 2, με τον ρόλο του μόνιμου σχολιαστή. Το καλοκαίρι του 2018, ήταν η μόνη γυναίκα σχολιάστρια και παρουσιάστρια στην αθλητική εκπομπή του Πιερλουίτζι Πάρντο Tiki Taka Russia με περιεχόμενο για το Παγκόσμιο Κύπελλο 2018 στη Ρωσία.

## Εργογραφία

### Τηλεόραση

### Κινηματογράφος

## Παραπομπές


Κατηγορία:Ελληνίδες τηλεπαρουσιάστριες
Κατηγορία:Ελληνίδες μοντέλα
Ευαγγελία Ψαρρά

Η **Ευαγγελία Ψάρρα** (γεν. 17 Ιουνίου 1974 στη Θεσσαλονίκη) είναι Ελληνίδα τοξότρια που έχει συμμετάσχει στους Ολυμπιακούς Αγώνες έξι φορές, από το 2000 έως το 2020. Στους θερινούς Ολυμπιακούς αγώνες 2020 δήλωσε ότι στόχος της είναι να συμμετάσχει για έβδομη φορά στους Ολυμπιακούς αγώνες στη Γαλλία το 2024, μάζι με την κόρη της.

## Σταδιοδρομία
Στους Ολυμπιακούς Αγώνες του 2004, η Ψάρρα συμμετείχε στον διαγωνισμό γυναικών όντας η καλύτερη ελπίδα της Ελλάδας για μετάλλιο έχοντας τερματίσει 18η στο Παγκόσμιο Πρωτάθλημα Τοξοβολίας 2003. Κατετάγη 8η στον ατομικό γύρο πρόκρισης γυναικών με βαθμολογία 652 πόντων. Στον πρώτο γύρο αποκλεισμού αντιμετώπισε την Τζο-Αν Γκάλμπρεϊθ από την Αυστραλία, 57η στην κατάταξη. Η Ψάρρα την κέρδισε με σκορ 138-116 και προκρίθηκε στον γύρο των 32. Σε αυτό τον γύρο νίκησε την Τούρκισσα Ζεκιγιέ Κεσκίν Σατίρ (25η στην κατάταξη), νικώντας την με σκορ 163-161. Η Ψάρρα έπειτα νίκησε την Αλμουδένα Γκαγιάρδο από την Ισπανία, 24η στην κατάταξη, με σκορ 160-152 και προκρίθηκε στα προημιτελικά. Εκεί αντιμετώπισε την Παρκ Σουνγκ-χιουν από την Κορέα. Εκεί έχασε λόγω μιας κακής βολής με το πρώτο βέλος της, αλλά δεν απογοητεύτηκε από το αποτέλεσμα. Το τελικό σκορ ήταν 111-101 υπέρ της Σουνγκ-χιουν, τερματίζοντας 7η στην τοξοβολία γυναικών (ατομικό άθλημα). Ήταν μέλος της Ελληνικής ομάδας στη γυναικεία τοξοβολία, η οποία κατετάγη πέμπτη.

Στους Ολυμπιακούς Αγώνες του 2008 στο Πεκίνο η Ψάρρα ολοκλήρωσε τον γύρο κατάταξής της με 613 πόντους. Στον πρώτο γύρο αντιμετώπισε την Τσεν Λινγκ, από την οποία έχασε με σκορ 110-101 και αποκλείστηκε.

Στους Ολυμπιακούς Αγώνες του 2012 στο Λονδίνο έχασε στον πρώτο γύρο αποκλεισμού από την Ινδή Μπομπάιλα Ντέβι Λάισραμ.

### 2016: Πέμπτοι Ολυμπιακοί Αγώνες όπου συμμετείχε
Η Ψάρρα έχασε για μικρή διαφορά στο τελικό τουρνουά πρόκρισης για τους Ολυμπιακούς του 2016 στην Αττάλεια της Τουρκίας τον Ιούνιο του 2016, που κατένειμε τις έξι εναπομείνασες θέσεις που ήταν διαθέσιμες για το ατομικό αγώνισμα τοξοβολίας. Στα προημιτελικά η Ψαρρά και Ισπανίδα Αδριάνα Μαρτίν υπέστησαν ήττες, αλλά επειδή το συνολικό σκορ της Μαρτίν ήταν 128 και της Ψάρρα 126, η Ισπανίδα υποστήριξε την τελική θέση πρόκρισης σε επανακαταμέτρηση. Η αποχώρηση μιας τοξοβόλου από την Ακτή Ελεφαντοστού οδήγησε σε μια κενή θέση, η οποία δόθηκε στην Ελλάδα. Η Ελληνική Ολυμπιακή Επιτροπή πρότεινε την Ψάρρα για να συμμετάσχει, συμμετέχοντας για πέμπτη φορά σε Ολυμπιακούς.

Η Ψάρρα συμμετείχε στο Ρίο ντε Τζανέιρο ως η πιο έμπειρη αθλήτρια στο αγώνισμα, όντας 55η στην κατάταξη. Για τρίτη συνεχόμενη διοργάνωση αποκλείστηκε στον πρώτο γύρο από την Καόρι Καβανάκα της Ιαπωνίας. Μετά το τέλος των Ολυμπιακών, η Ψάρρα μαζί με άλλους τρεις τοξοβόλους δώρισαν τις ενδυμασίες και τον εξοπλισμό που χρησιμοποίησαν στο Ρίο ντε Τζανέιρο στο Ολυμπιακό Μουσείο στη Λωζάνη.

## Παραπομπές


## Εξωτερικοί σύνδεσμοι
* 

Κατηγορία:Έλληνες αθλητές της τοξοβολίας
Κρατιδιακές εκλογές της Βάδης-Βυρτεμβέργης (2021)

Στις 14 Μαρτίου 2021 διεξήχθησαν **[[Ομόσπονδα κρατίδια της Γερμανίας|κρατιδιακές]] εκλογές στη [[Βάδη-Βυρτεμβέργη]]**, για να εκλεγούν τα μέλη του 17ου Λάνταγκ (κοινοβουλίου). Γύρω στους 7,7 εκατομμύρια πολίτες κλήθηκαν στις κάλπες για να ψηφίσουν την Κυριακή, από τους οποίους οι 500.000 είναι νέοι ψηφοφόροι. Η προσέλευση ήταν 63,8% (στις εκλογές του 2016 ήταν 70,4%).

Τα προκαταρκτικά αποτελέσματα έδειξαν ότι οι Πράσινοι παρέμειναν στην πρώτη θέση ενώ η Χριστιανοδημοκρατική Ένωση ήρθε δεύτερη.

## Εκλογικό σύστημα
Τα μέλη του Λάνταγκ Βάδης-Βυρτεμβέργης εκλέγονται με δημοκρατικές, άμεσες εκλογές, με καθολική και μυστική ψηφοφορία, για πενταετή θητεία. Το εκλογικό σύστημα είναι μικτό. 

* Πρώτα, τα 70 μέλη εκλέγονται άμεσα, με πλειοψηφικό σύστημα από μονοεδρικές εκλογικές περιφέρειες. 
* Μετά, οι 50 έδρες καλύπτονται με αναλογική εκπροσώπηση από 4 πολυεδρικές περιφέρειες, έτσι ώστε να αποζημιωθούν τα κόμματα που δεν κέρδισαν έδρες με το πλειοψηφικό σύστημα. Το εκλογικό όριο είναι 5%. 
*«παραπανίσιες» έδρες διατίθενται σε ορισμένο αριθμό μελών έτσι ώστε να διατηρηθεί η αναλογικότητα της αναλογικής εκπροσώπησης και να αντισταθμισθούν οι ανισότητες από τους δύο τρόπους εκλογής.. 

Δικαίωμα ψήφου έχουν όλοι οι πολίτες της Βάδης-Βυτεμβέργης ηλικίας άνω των 18 ετών.

## Αποτελέσματα

## Παραπομπές


Βαδη
Κατηγορία:Εκλογές στη Βάδη-Βυρτεμβέργη
Μέσα Βουκολιές Χανίων

Οι **Μέσα Βουκολιές** είναι οικισμός της κοινότητας Βουκολιών του δήμου Πλατανιά στην περιφερειακή ενότητα Χανίων της Κρήτης. Απέχει περίπου δυο χιλιόμετρα από τις Βουκολιές και οικισμός βρίσκεται στον επαρχιακό δρόμο που οδηγεί στα χωριά Κάτω και Πάνω Κεφάλα. Αποτελείται από  δυο γειτονιές και βρίσκεται ανάμεσα σε δυο ποτάμια  με τις ονομασίες Σεμπρωνιώτη και  Ρουματιανό ποταμό. Ακριβώς μετά την συνοικία Μπαρακταριανά, τα δυο ποτάμια συναντιούνται και συνεχίζει η ροή του ποταμού μέχρι το παραθαλάσσιο χωρίο Ταυρωνίτη όπου ο ποταμός από εκεί και κάτω λέγεται Ταυρωνιτιανός. Σύμφωνα με την απογραφή του 2011  είχε 29 κατοίκους. Έχει κωδικό τηλεφωνικό 2824 και ΤΚ 73002.

## Σημεία ενδιαφέροντος
Στην συνοικία Μπαρακταριανά. που λέγεται ότι ήταν οικία ενός Τούρκου προύχοντα με το όνομα Μπαϊρακτάρης, βρίσκεται ο αγιογραφημένος μονόκλιτος ιερός ναός του Αγίου Αθανασίου. Η θεμελίωσή του χρονολογείται στον 14ο με 15ο αι. και στους τοίχους του διασώζονται σπαράγματα τοιχογραφιών σε δύο στρώματα, μεταξύ των οποίων ο βίος της Οσίας Μαρίας της Αιγυπτίας και παράσταση των κολασμένων.



Κατηγορία:Δήμος Πλατανιά
Κατηγορία:Χωριά της περιφερειακής ενότητας Χανίων
Νοελένε Ναμπουλίβου

Η **Νοελένε Ναμπουλίβου** είναι ακτιβίστρια από τα Φίτζι και εκπρόσωπος για την κλιματική αλλαγή, τη βιώσιμη ανάπτυξη και την ισότητα των φύλων. Είναι συνιδρυτής και πολιτικός σύμβουλος για το Diverse Voices and Action for Equality (DIVA), μία οργάνωση που εστιάζει στη δικαιοσύνη για το κλίμα, τη βία κατά των γυναικών, τα ανθρώπινα δικαιώματα και τα δικαιώματα LGBTQ. 

Η Ναμπουλίβου έχει εργαστεί για την προστασία της καθολικής υγείας για πάνω από 30 χρόνια αλλά πρόσφατα αυτό έχει γίνει πιο δύσκολο. Το Covid-19 δεν είναι το μόνο πράγμα που τα νησιά Φίτζι αγωνίζονται να ξεπεράσουν αυτή τη στιγμή. Η κλιματική κρίση κάνει ένα μεγάλο άλμα. Τροπικοί κυκλώνες αναδύονται γύρω από τον Νότιο Ειρηνικό δημιουργώντας μία «έλλειψη στέγασης, εκπαίδευσης, νερού και αποχέτευσης, τροφίμων και ασφάλειας».

## Ζωή
Η Ναμπουλίβου μεγάλωσε μεταξύ Φίτζι και Περθ της Αυστραλίας και τώρα ζει μόνιμα στα Φίτζι από το 2003. Έχει σύντροφο και κόρη. Στο Περθ ασχολήθηκε με μικρές αναρχικές συλλογικότητες, ομάδες μεταναστών και αυτοχθόνων υπό την ηγεσία της νεολαίας, καθώς και δημόσια έργα τέχνης και δικαιοσύνης του δρόμου. Σπούδασε διεθνείς σχέσεις και ειρηνευτικές σπουδές σε πανεπιστημιακό επίπεδο και κατέχει επίσης δίπλωμα κοινοτικών τεχνών.

Η Ναμπουλίβου δραστηριοποιείται ως φεμινιστική ακτιβίστρια και υποστηρικτής οργάνωσης βάσης στα Φίτζι και τον Ειρηνικό, εργαζόμενη για τα ανθρώπινα δικαιώματα, εκπρόσωπος των Φίτζι και του Ειρηνικού στις διαδικασίες και ομάδες εργασίας των Ηνωμένων Εθνών, όπως η Επιτροπή για το καθεστώς των γυναικών, η Σύμβαση-πλαίσιο του ΟΗΕ για την αλλαγή του κλίματος, Μικρά Νησιά Αναπτυσσόμενα Κράτη, Ρίο+20 (η Διάσκεψη των Ηνωμένων Εθνών για την Αειφόρο Ανάπτυξη) και η Ατζέντα 2030 (Στόχοι για την Αειφόρο Ανάπτυξη των Ηνωμένων Εθνών).

## Ρόλος στις Ποικίλες Φωνές και Δράση (DIVA) Για Ισότητα
Από το 2011, η Ναμπουλίβου είναι συνιδρυτής και πολιτικός σύμβουλος της Diverse Voices and Action (DIVA). Αυτή η ομάδα υποστήριξης είναι για άτομα LBTI, σαν και αυτήν. Αυτή η ομάδα δημιουργεί ένα δίκτυο παρόμοιων ατόμων. Σύμφωνα με τον ιστότοπο του Ιδρύματος Astraea Lesbian, η Ναμπουλίβου και τα μέλη της DIVA συνεργάζονται για την προώθηση της ισότητας, «προστασία και προώθηση των σεξουαλικών δικαιωμάτων, των ανθρωπίνων δικαιωμάτων, της δικαιοσύνης των φύλων και της κοινωνικής, οικονομικής, οικολογικής και κλιματικής δικαιοσύνης».

## Βιβλιογραφικές αναφορές

 
Κατηγορία:Ακτιβιστές
Σοφία Πατσαλίδη

Η **Σοφία Πατσαλίδη** (16 Δεκεμβρίου 2000) είναι Ελληνοκύπρια τραγουδίστρια.

## Βιογραφία
Γεννήθηκε στις 16 Δεκεμβρίου 2000 στη Λευκωσία της Κύπρου. 

Έδειξε ενδιαφέρον για τη μουσική από την παιδική ηλικία της και ξεκίνησε να τραγουδά όταν ήταν τριών ετών. Σε ηλικία 14 ετών εκπροσώπησε την Κύπρο στον 12ο Παιδικό Διαγωνισμό Τραγουδιού της Eurovision 2014 στη Μάλτα με το τραγούδι «Η πιο όμορφη μέρα». 

Εγκατέλειψε το λύκειο σε ηλικία 16 ετών και σπούδασε στο Κολλέγιο του Λιντς, στη Σχολή Μουσικών Σπουδών, στο Ηνωμένο Βασίλειο. Στις 16 Δεκεμβρίου 2018 κυκλοφόρησε τον πρώτο δίσκο της με τίτλο "Everything I Ever Wanted".

## Δισκογραφία

### Singles

## Πηγές
* Melvan, Mario (9 Νοεμβρίου 2014). Junior Eurovision 2014 : Running order draw determines first half, second half acts. *wiwibloggs*. Malta.
* Adams, William Lee (19 Νοεμβρίου 2014). Sofia Patsalides after #JESC2014 final : I had the time of my life. *wiwibloggs*. Malta.

Κατηγορία:Κύπριες τραγουδίστριες
Φανή Πολυμέρη

Η **Φανή Πολυμέρη** (πραγματικό όνομα **Θεοφανώ Παλημέρη**, γενν. Νέα Υόρκη το 1964) είναι Ελληνοκύπρια τραγουδίστρια.

## Βιογραφία
Γεννήθηκε το 1964 στην Νέα Υόρκη, όπου εργαζόταν ο πατέρας της. Το 1970 η οικογένεια μετακόμισε στην Αθήνα, όπου η ίδια σπούδασε επιστήμη των υπολογιστών. Το 1989 κυκλοφόρησε τον πρώτο της δίσκο, με τίτλο Φανή. Ακολούθησε ο δεύτερος δίσκος το 1992, με τον τίτλο Λεπτομέρειες. Λίγο καιρό μετά, αποσύρθηκε από την μουσική και τον καλλιτεχνικό κόσμο.

Είναι γνωστή από την συμμετοχή της στον Διαγωνισμό Τραγουδιού της Eurovision 1989 που πραγματοποιήθηκε στην Λωζάνη της Ελβετίας. Μαζί με τον Γιάννη Σαββιδάκη, επιλέχθηκε από τον Κυπριακό ραδιοτηλεοπτικό σταθμό για να εκπροσωπήσει την Κύπρο με το ποπ τραγούδι Απόψε ας βρεθούμε. Κατέλαβαν την ενδέκατη θέση.

## Παραπομπές

## Εξωτερικοί σύνδεσμοι

Κατηγορία:Κύπριες τραγουδίστριες
Κατηγορία:Συμμετέχοντες στο διαγωνισμό τραγουδιού Eurovision με την Κύπρο
Μυρτώ Αζίνα Χρονίδη

Η **Μυρτώ Αζίνα Χρονίδη** (Λευκωσία 26 Δεκεμβρίου 1961-3 Αυγούστου 2021) ήταν Κύπρια γιατρός και συγγραφέας.

## Βιογραφία
Η Χρονίδη φοίτησε στο Παγκύπριο Γυμνάσιο-Λύκειο Λευκωσίας, όπου κέρδισε αρκετά βραβεία για τα ποιήματα και τις ιστορίες της. Το 1977, σε ηλικία 15 ετών, έκανε την πρώτη της εμφάνιση ως συγγραφέας με το αυτοβιογραφικό έργο *Ημερολόγιο*. Σπούδασε ιατρική στο Πανεπιστήμιο της Βόννης, με ειδίκευση στην γενική ιατρική. Από το 2007 εργάζεται στο Υπουργείο Υγείας της Κύπρου, που εδρεύει στην Λευκωσία.

## Εργογραφία
* Ημερολόγιο, 1977
* Παθολογία, 1987
* Ραχήλ, 1997
* Το πείραμα, 2009

## Βραβεία
* 2010: Λογοτεχνικό βραβείο της Ευρωπαϊκής Ένωσης, για το βιβλίο *Το πείραμα*

## Παραπομπές

* Λογοτεχνικά βραβεία της Ευρωπαϊκής Ένωσης 

Κατηγορία:Κύπριοι ιατροί
Κατηγορία:Κύπριοι συγγραφείς
Αν μιλούσε το Παρίσι

***Αν μιλούσε το Παρίσι*** (Γαλλικός τίτλος *Si Paris nous était conté*) είναι γαλλική ιστορική ταινία του 1956 σε σκηνοθεσία και σενάριο Σασά Γκιτρί. 

Πρόκειται για ένα πνευματώδες ταξίδι στην ιστορία του Παρισιού με δραματοποιημένες σκηνές από τα σημαντικότερα ιστορικά και κοινωνικά γεγονότα και μεγάλες μορφές που έχουν σηματοδοτήσει τη ζωή της γαλλικής πρωτεύουσας τους τελευταίους αιώνες.

## Υπόθεση
Ένας καθηγητής (Σασά Γκιτρί) στο γραφείο του αφηγείται την ιστορία του Παρισιού, από τη δημιουργία του έως το 1955, σε μια ομάδα νεαρών μαθητών. 

Ανάμεσα στις σκηνές που παρατίθενται, συχνά όχι με ακριβή ιστορική σειρά, είναι: 

* η πρώτη συνάντηση του Καρόλου Ζ' (Πωλ Κολίν) με την Ανιές Σορέλ (Ντανιέλ Νταριέ), 
* η δημιουργία τυπογραφείων υπό την αιγίδα του Λουδοβίκου ΙΑ' (Σασά Γκιτρί ), 
* η ζωή στο παλάτι του Λούβρου κατά την εποχή του Φραγκίσκου Α' (Ζαν Μαρέ), 
* η κλοπή του πίνακα της Μόνα Λίζα το 1911, 
* η τελευταία νύχτα πριν από τη σφαγή του Αγίου Βαρθολομαίου, 

* η δολοφονία του Ερρίκου Γ' (Ζαν Βεμπέρ) από έναν φανατικό μοναχό, 
* η μεταστροφή στον Καθολικισμό του Ερρίκου Δ' (Ζαν Μαρτινέλι) με την παρότρυνση της ερωμένης του Γκαμπριέλ ντ' Εστρέ (Μισέλ Μοργκάν), 
* φυλακίσεις στη Βαστίλλη όπως του νεαρού Βολταίρου (Μπερνάρ Ντεράν), 
* το μυστήριο του άνδρα με το Σιδηρούν προσωπείον, 
* τα λογοτεχνικά σαλόνια του 18ου αιώνα, 
* οι τελευταίες ώρες του Βολταίρου και η κρυφή ταφή του, 
* ο πύρινος λόγος του Καμίγ Ντεμουλέν στους κήπους του Παλαί Ρουαγιάλ, 
* η πτώση της Βαστίλης με σχόλια του Μπωμαρσαί ( Αιμέ Κλαριόντ), 
* η εκτέλεση του Λουδοβίκου ΙΣΤ' (Gilbert Boka) και η δίκη της Μαρίας Αντουανέτας (Lana Marconi),
* ο θάνατος του Ζαν Πωλ Μαρά, 
* λογοτεχνικές βραδιές στο Καφέ Προκόπ, 
* η Κομμούνα του Παρισιού, ο Βικτόρ Ουγκώ, 
* η υπόθεση Ντρέιφους, 
* πρεμιέρες θεατρικών έργων όπως του *[[Συρανό ντε Μπερζεράκ (Θέατρο)|Συρανό ντε Μπερζεράκ]]*, 
* η ανακάλυψη του εμβολίου κατά της λύσσας από τον Λουί Παστέρ.

Χαρακτηριστική είναι η παρουσία του Ζεράρ Φιλίπ στο ρόλο του τρουβέρου.

## Box office
Η ταινία στη Γαλλία το 1956 πραγματοποίησε 2.813.682 εισιτήρια. 

## Παραπομπές

## Εξωτερικοί σύνδεσμοι
*

Κατηγορία:Ταινίες του 1956
Κατηγορία:Γαλλικές ταινίες της δεκαετίας 1950
Κατηγορία:Γαλλόφωνες ταινίες
Κατηγορία:Γαλλικές ιστορικές ταινίες
Βιολέτα Μπάριος ντε Τσαμόρο

Η **Βιολέτα Μπάριος ντε Τσαμόρο** (18 Οκτωβρίου 1929 - 14 Ιουνίου 2025) ήταν Νικαραγουανή πολιτικός και αντιστασιακός. 

Υπηρέτησε σαν πρόεδρος την περίοδο 1990, με 1997 και ήταν η πρώτη γυναίκα που κατέλαβε το αξίωμα αυτό. Εξελέγη έπειτα αφού νίκησε τον κύριο αντίπαλό της, Ντανιέλ Ορτέγα, στις εκλογές του 1990. 

Απεβίωσε όντας αυτοεξόριστη στην Κόστα Ρίκα στις 14 Ιουνίου 2025, σε ηλικία 95 ετών.
## Παραπομπές


## Εξωτερικοί σύνδεσμοι
* 

Κατηγορία:Πρόεδροι της Νικαράγουας
Κατηγορία:Γυναίκες πολιτικοί
Κατηγορία:Νικαραγουανοί πολιτικοί
Αλταϊρ Χαράμπο

Η **Αλταϊρ Χαράμπο** (*Altaír Jarabo*, γεννημένη ως Αλταϊρ Χαράμπο Γκαρσία *Altaír Jarabo García*, 7 Αυγούστου 1986 -) είναι Μεξικανή ηθοποιός και fashion model. 

## Φιλμογραφία
**Τηλενουβέλες**
**El peñón del amaranto* - 1993, ως Αμαράντα (παιδί)
**Súbete a mi moto* - 2002, ως Γκάμπι
**Un nuevo amor* - 2003, ως Χιμένα Ιτριάγο
**Inocente de ti* - 2004/05, ως Ισέλα Γκονσάλες
**El amor no tiene precio* - 2005, ως Βανέσα Μόντε ι Βάγιε
**Código postal* - 2005/06, ως Αφροδίτα Καρβαχάλ
**Lola: Once Upon a Time* - 2007, ως Καθερίν
**[[Στην κόλαση με τους όμορφους|Al diablo con los guapos]]* - 2007/08, ως Βαλέρια Μπελμόντε Αράνχο ντε Χουάρες
**[[Στο όνομα της αγάπης|En nombre del amor]]* - 2008/09, ως Ρομίνα Μονδραγόν Ρίος
**[[Η αμαρτία μου|Mi pecado]]* - 2009, ως Λορένα Μεντισάβαλ Μολίνα
**Llena de amor* - 2010/11, ως Ιλίτια Πόρτα-Λόπεζ Ριβέρο
**[[Άβυσσος του πάθους|Abismo de pasión]]* - 2012, ως Φλορένσια Λαντούτσι 
**[[Ζώντας στο ψέμα|Mentir para vivir]]* - 2013, ως Ρακέλ Λαντέσμα
**Que te perdone Dios* - 2015, ως Ντιάνα Μοντέρο
**Pasión y poder* - 2015/16, ως Κονσουέλο Μαρτίνες ντε Μοντενέγρο
**Por amar sin ley* - 2018/19, ως Βικτόρια Εσκαλάντε
**[[Γιατροί, Η γραμμή της ζωής|Médicos, línea de vida]]* - 2019, ως Βικτόρια Εσκαλάντε (γκεστ εμφάνιση)	
**Vencer el desamor* - 2020/21, ως Όλγα Κογιάδο
		

**Τηλεόραση**
**Disney Club* - 1999, ως Παρουσιάστρια
**[[Ugly Betty]]* - 2008/09, ως Κάρμεν (3 επεισόδια)

**Ταινίες**
**Me importas tú y tú* - 2009, ως Αδριάνα
**Volando bajo* - 2014, ως Αμπιγαίλ Ρεστρέπο-Μάρες
**A la mala* - 2015

**Θέατρο**
**Los 39 escalones* - 2010
**Manos quietas* - 2013

## Βραβεία & υποψηφιότητες
;Βραβεία TVyNovelas

;Βραβεία Diosas de Plata

;Βραβεία People en Español 

;Βραβεία Más que telenovela

## Παραπομπές


## Εξωτερικοί Σύνδεσμοι

* 
*Official Website of Altaír Jarabo

Κατηγορία:Μεξικανές ηθοποιοί κινηματογράφου
Κατηγορία:Μεξικανές ηθοποιοί τηλεόρασης
Κατηγορία:Μεξικανές ηθοποιοί θεάτρου
Κατηγορία:Μεξικανές μοντέλα
Σταυρούλα Κωνσταντίνου

Η **Σταυρούλα Κωνσταντίνου** (1975) είναι Κύπρια πανεπιστημιακός με ειδίκευση στην βυζαντινή λογοτεχνία.

Γεννήθηκε στην Φρουρά Δεκέλεια, στην περιοχή των βάσεων Ακρωτηρίου και Δεκέλειας το 1975. Σπούδασε βυζαντινή και σύγχρονη ελληνική λογοτεχνία στο Πανεπιστήμιο της Κύπρου (1992-1996), στο Ελεύθερο Πανεπιστήμιο του Βερολίνου (1997-1999) και στο Πανεπιστήμιο του Κέμπριτζ (1999-2004). Επέστρεψε στο Ελεύθερο Πανεπιστήμιο Βερολίνου όπου την τριετία 2000-2003 εκπόνησε την διδακτορική διατριβή της με θέμα την βυζαντινή λογοτεχνία.

Η Κωνσταντίνου διδάσκει βυζαντινή φιλολογία στο Πανεπιστήμιο της Κύπρου από το 2004. Το 2010-11 εργάστηκε στο Ελεύθερο Πανεπιστήμιο του Βερολίνου ως συνεργάτης μέσω ενός προγράμματος του οργανισμού Αλεξάντερ φον Χούμπολτ. Τα ερευνητικά ενδιαφέροντά της περιλαμβάνουν την αγιογραφία, τα βυζαντινά λογοτεχνικά είδη, την ποίηση και τον φεμινισμό και έχει δημοσιεύσει 20 άρθρα. Έχει εκδώσει δυο βιβλία: *Female corporeal performances : reading the body in Byzantine passions and lives of holy women* (2005) και *Court ceremonies and rituals of power in Byzantium and the medieval Mediterranean : comparative perspectives* (2013). Η Κωνσταντίνου είναι μέλος του Ευρωπαϊκού Πολιτιστικού Κοινοβουλίου.

## Πηγές
* Stavroula Konstantinou  European Cultural Parliament
* Σταυρούλα Κωνσταντίνου Πανεπιστήμιο της Κύπρου
* Court ceremonies and rituals of power in Byzantium and the medieval Mediterranean : comparative perspectives *worldcat.org*

## Παραπομπές


Κατηγορία:Κύπριοι πανεπιστημιακοί
Κατηγορία:Βυζαντινολόγοι